
שנערך ונחתם בבית שמש ביום _______ לחודש ________ שנת 2014


בין:		עירית בית שמש
           	מדרך יצחק רבין 4
                     בניין נעימי בנין C
	 	בית שמש
	  	(להלן "העירייה")
מצד אחד

לבין: 			_____________________  
			_____________________  
			ח.פ __________________
			כתובת ________________
			(להלן "הקבלן")	
         
מצד שני




הואיל:	והעירייה הזמינה הצעות במסגרת מכרז פומבי מס' 18/14 לעריכת מדידות נכסים בתחום שיפוטה;

והואיל:        והקבלן הגיש הצעתו למכרז הנ"ל ולאחר שקרא והבין את מסמכי המכרז על נספחיהם;

והואיל:	והקבלן מכיר את כל הדינים המתייחסים לניהול וביצוע סקר נכסים ומתחייב לפועל על פיהם;

והואיל:	והקבלן מצהיר כי הינו בעל היכולת והידע והכלים הלוגיסטיים לעורך סקר נכסים עבור העירייה לפי דרישתה, תנאיה ושביעות רצונה;

והואיל:	והצעתו של הקבלן נבחרה כזוכה במכרז האמור;


                        אי לכך הוצהר הותנה והוסכם בין הצדדים כדלקמן:

המבוא:

1. המבוא להסכם זה מהווה חלק בלתי נפרד מההסכם גופו ויש לקראו כאחד עם ההסכם.

הגדרות

2. בהסכם זה יוקנו למונחים הבאים ההגדרות כדלקמן:
         "העירייה" -   עירית בית שמש.
         "המנהל" -    מנהל הארנונה של העירייה או מי שהוסמך על ידו לצורך ההסכם.
         "המכרז" -   מכרז מס' 18/14 ובמסגרתו נבחרה הצעת הקבלן לביצוע עבודות סקר נכסים נשוא הסכם זה.
         "נכסים" "בניין" "קרקע תפוסה" -    כמשמעותם בסעיף 269 לפקודת העיריות (נ"ח).
         "שטח נכס" – כמשמעותו בצווי המסים של העיריה ועל פי כל דין. 
         "התמורה" - התמורה המגיעה לקבלן בעבור ביצוע כל התחייבויותיו מכח הסכם זה ומסמכי המכרז כמפורט בסעיף 13 להסכם.
         "ההסכם" -  הסכם זה לרבות נספחיו כמפורט בסעיף 3 להלן.
         "המדד" -     מדד המחירים לצרכן כפי שהוא מתפרסם מעת לעת על ידי הלשכה המרכזית לסטטיסטיקה.
         "מדד הבסיס" - המדד הידוע ביום האחרון שנקבע להגשת ההצעות במכרז.



3. מסמכי ההסכם:

      א.    	הסכם זה כולל את הנספחים המפורטים להלן המהווים חלק בלתי נפרד הימנו:

                	נספח א' –	הצעת המציע כפי שמולאה והוגשה במסגרת המכרז.
         
                  	נספח ב' – 	אישור על קיום ביטוחים, חתום על ידי חברת הביטוח מטעמו של הקבלן.

                  	נספח ג' - 	נוסח ערבות בנקאית.

                   	נספח ד'  - 	הצהרה בדבר קיום הוראות סע' 2ב לחוק עסקאות גופים ציבוריים התשל"ו-1976

         ב.    	גילה הקבלן אי בהירות או סתירה בין הוראות ההסכם לרבות כל מסמך אחר הנוגע לו,  יפנה מיד למנהל לשם קבלת הנחיות כיצד לנהוג. הכרעת המנהל תהא סופית והקבלן יהא מחויב לנהוג על פי הוראותיו.

4. מהות ההסכם:
1. הקבלן מקבל בזה על עצמו לבצע עבור העירייה מדידות שטח על בסיס צו הארנונה של העירייה לכל הנכסים בני חיוב בארנונה בחתך של קומות ותוך סווג השימוש בשטחים עפ"י צו הארנונה.
2. הקבלן יבצע מדידות באותם שכונות/רחובות כפי שינחה אותו המנהל מעת לעת. באחריות הקבלן לתאם את מועד המדידה עם המחזיק בנכס.
3. העירייה תזמין העבודות הדרושות בהתאם לשיקול דעתה, לצרכיה, תקציבה, בכפוף לאישור תקציבי ובהתאם להזמנות תקציביות מאושרות כדין וצווי התחלת עבודה שיימסרו לקבלן מעת לעת. כמו כן רשאית העירייה לבצע העבודות או חלקן באמצעות עובדיה, לפי ראות עיניה. לזוכה לא תהיה כלפי העירייה כל טענה או תביעה או זכות פיצוי בגין אי מסירת ו/או מסירת חלקן של העבודות בלבד לביצוע על ידו. הזוכה מצידו מתחייב לבצע העבודות בהתאם לדרישות העירייה במועד ובאופן הנדרש ובמחירים להם התחייב 
4. הקבלן יערוך מדידות פיזיות לכל מבנה חדש שיבנה בשטחי שיפוט העיר ואשר תועבר בגינו הזמנת עבודה מאת המנהל, כולל פירוט חלוקת הנכס בהתאם לקומות או השימושים השונים בהתאם להגדרות צו המיסים של עיריית בית שמש התקפות באותה עת, במסגרת המדידות מתחייב הקבלן כי מדידתו של מבנה בבנייה רוויה תכלול יחד עם מדידת השטחים יבצע הקבלן סקר שימושים ויציין האם הנכס מאוכלס ומהו השימוש/ סוגי השימושים שהמחזיקים ו/או הבעלים עושים בפועל בנכס ו/או בחלקים של הנכס. 
5. תשריט: הקבלן יכין באמצעות מחשב, בתכנת דטה קד/ אוטוקד, בקנ"מ 1:200 , תשריט לכל נכס. התשריט ייחתם ע"י הנדסאי בניין/ מהנדס בניין, בתוספת ציון פרטיו האישיים לרבות שם מלא ומס' הרישיון. לצורך עריכת התשריט, יעביר המנהל למודד את הנתונים בקאורדינטות מתאימות ברשת ישראל החדשה, הקיימים במערכת תוכנת הגבייה והנחוצים למודד. 
5. התשריט ייערך ויוגש בהתאם להנחיות הבאות:
· על כל תשריט יצוינו כתובת הנכס, גוש וחלקה ותתי חלקות, מס' הנכס, מס' המשלם, מס' תיק בנין, מס' בקשה להיתר בניה, זהות הבעלים, תאריך ביצוע התשריט ותאריך המדידה.
· התשריט יכלול את כל השטחים, המקורים והלא-מקורים, הקיימים בנכס, לרבות מרפסות וגזוזטראות מקורות ולא מקורות, חניות, גגות מרוצפים, עליות גג, מדרגות אל גג או אל מקלט, מרתפים, מקלטים, יציאות וכניסות, מכל סוג שהוא, את השטח בו משתמשים בפועל ואת השטחים שאינם בשימוש וכן שיוכי נכסים (הצמדות נכסי משנה לנכס עיקרי) לרבות חניות ומחסנים.
· בתשריט יצוינו בהקבלה פרטי השטחים הקיימים בפועל בשטח בהשוואה לשטחים ברישום בספרי השומה של אגף הגבייה בעירייה ובהשוואה לשטחים לחיוב עפ"י הגדרות צוו הארנונה של העירייה. כן יחושבו הפרשי השטחים שיש לחייב בנוסף כאמור. עוד יפורט השטח של כל יחידה בנכס לפי השימוש בפועל.
· יחד עם מדידת הנכס יבצע הקבלן צילום דיגיטלי חיצוני של ארבע החזיתות של הנכס ככל שניתן, וכן צילום דיגיטלי של נכסים ארעיים כגון: קונטיינרים ניידים, סככות, וקרקע תפוסה לצורך הוכחת השימוש בקרקע במקרים של תוספת חיוב הנובעת משינוי סיווג בנכס הקבלן יצלם ויתעד את מקור תוספת החיוב.
· תבוצע סריקת הצילומים הדיגיטליים וקישורם לכרטיס האב בקובץ הרשות המזמינה ולקשרם למערכת GISNET  הקיימת בעירייה (לכל בניין יקושר התצלום המתאים).
6. מבנה הקובץ
1. הקבלן יספק לעירייה את קובץ המדידה החדש בקובץ DWG נפרד לכל נכס. המדידות אותן יספק הקבלן לעירייה יימסרו בקואורדינטות של רשת ישראל החדשה.
2. קובץ המדידה יכיל סטריפ ובו נתונים של המדידה והכתובת של הנכס ותאריך המדידה.
3. הקבלן ימסור לעירייה קובץ GIS בפורמט SHP, על פי דרישות מדור GIS, על פי מבנה שכבה שיימסר על ידה, עם קישור לתמונות של הנכס כמפורט.
 הנתונים בשכבה יכללו:
· כתובת עדכנית של הנכס
· כתובת מלאה כולל קוד רחוב
·  תבע
·  מגרש
·  גוש, חלקה
·  מספר פיזי
· מספר משלם
·  שם מחזיק בנכס
·  שם בעל הנכס
· שטח מדוד 
· תאריך המדידה 
· קישור לקובץ DWG 

7.  קליטת תשריטי מדידות הארנונה וקישורם על רקע בסיס של מיפוי פוטוגרמטרי ועל רקע אורטופוטו ובסיס מדידות קדסטרליות (מיפוי על רקע גושים וחלקות על פי נתוני המרכז למיפוי ישראל , סוג שימוש עיקרי, שם העסק, סה"כ שטח לחיוב כרטסת שטחים: פרוט שטחים על כל יחידות הנכס.  באחריות החברה לספק נתונים נוספים, לפי בקשת המנהל.
8. איסוף המידע והמדידות לנכסים, הזנתם וקשירתם לקובצי מיפוי ו/או אורטופוטו והזנת הנתונים למערכת הגבייה ולמערכת GIS NET ( פורמט SHP ו DWG ). החיבור למערכת ה GIS NET יתבצע בהתאם לדרישות מדור  GIS ויוטמע במערכת העירונית ע"י אגף ההנדסה. 
9. הקבלן ינהל את סקר הנכסים במערכת GIS של אגף ההנדסה כולל הפקדת דוחות ממוחשבים לפי נכס לעדכון קבצי הגביה וההנדסה בעירייה. הקבצים יהיו בפורמט DWG (אוטוקאד) ו ARCVIEW SHP.
10. הטמעה במערכת הגביה
הקבלן יעביר לרשות המזמינה את תוצאות המדידה באופן שיאפשר הטמעה של תוצאות המדידה במערכות המחשוב של הרשות המזמינה , לרבות שיוך תשריט, תמונות המדידה של כל נכס בכרטיסי האב של הרשות המזמינה על פי נתונים והנחיות שיימסרו לו על ידי נציג הרשות המזמינה, הקלדת נתונים ועידכון נתונים חדשים במערכת המחשוב של הרשות המזמינה.
כמו כן הקבלן יעביר לעירייה את קבצי התשריטים ותמונות המדידה, באפן שיאפשר לקשר אותם למערכת הגביה ע"י קישור בקובץ אקסל או באמצעות חלופה אחרת ככל שידרש.
11. התחייבות לביצוע
1. כל עבודה תבוצע על פי הזמנת עבודה תקציבית חתומה כדין, בהזמנה יפורטו סוג העבודה, הכמות, מקום הביצוע ומועד התחלת הביצוע.
2.  הקבלן ידאג לעדכן את העירייה באופן שוטף בדבר ביצוע והתקדמות העבודה ויהיה כפוף להוראות והנחיות המנהל ככל שיינתנו, וזאת בכל עת.
3. למען הסר ספק מובהר כי כל ההוצאות בגין ביצוע העבודה על כל שלביה, לרבות טיפול בהשגות, עררים ובכל הליך משפטי ו/או אחר כפי שנדרש על פי הוראות הסכם זה, לרבות כוח אדם, ציוד וכלים, מחשוב, מכשור וכיוצ"ב, יחולו באופן בלעדי על הקבלן.
4. הקבלן מתחייב להשלים את ביצועה של כל עבודה מבין העבודות נשוא החוזה, להנחת דעתו של המנהל, בתוך 21 ימים קלנדריים ממועד העברת הזמנת העבודה החתומה 
5. יובהר כי ימי חגי ישראל לא יובאו בחשבון בתקופה שנקצבה לעיל לביצוע העבודה.
6. למען הסר ספק מובהר בזאת כי במועדים הנ"ל יגיש הקבלן למנהל תשריט, דו"ח חישוב מדידה ודו"ח אקסל (להלן – "תוצרי העבודה") בהתאם לפורמט שיידרש ויאושר מראש על ידי המנהל, ובמספר העותקים הדרוש לפי הוראות המנהל.
7. עוד מתחייב הקבלן, לצורך עמידה בלוחות הזמנים הנקובים דלעיל, להעסיק עובדים מנוסים וכשירים במספר מספיק לביצוע העבודות וכן להחזיק במחסניו בכל עת את כל רכיבי הציוד הנדרשים. עובדי הקבלן לא ימסרו למחזיק הנכס כל מידע שהוא הקשור במדידות, בשטחים, בסיווגים או כל מידע אחר הקשור בשרותי הקבלן לעירייה.
8. הקבלן מתחייב, בטרם ביצוע העבודות, לתאם בתוך זמן סביר מראש את מועד ביצוע העבודה עם הבעלים/ המחזיק של הנכס לפי העניין.
9. במקרה בו תהא התנגדות של המחזיק למדידת הנכס, יפנה הקבלן למנהל לקבלת הנחיותיו לאופן ביצוע המדידה ויפעל עפ"י ההנחיות שתינתנה לו.
10.  הקבלן מתחייב לקבל מהמנהל אישור מראש ובכתב לביצוע סקר הנכסים. עוד מתחייב הקבלן לתאם את המדידה/סקר בנכס עם בעל הנכס לפי פרטים שיימסרו לו ע"י המנהל.
11. כן יפורט השטח של כל יחידה בנכס לפי השימוש בפועל.
12. דו"חות מדידה : בנוסף לתשריט, יגיש הקבלן לידי המנהל דו"חות מדידה ו/או דו"חות מדידה ושימושים (בהתאמה עפ"י סוג העבודה שנדרשה מהקבלן), בשלושה אופנים: מודפס, בדואר אלקטרוני ובתקליטור הכולל את המידע בקובץ דטה קוד. 
12. דו"ח המדידה ייערך ויוגש בהתאם להנחיות הבאות:
1.  הדו"ח יכלול את פרטי הנכס (כתובת, גוש וחלקה, סיווג), מס' הנכס, פרטי המחזיק בנכס בעת ביצוע המדידה, מס' חשבון המשלם בעירייה/ מס' תעודת זהות (בנכס חדש).
2. דו"חות מדידות ושימושים יכללו את פרטי הנכס, פרטי המחזיק בנכס, מספר החשבון של הנכס אצל הרשות המזמינה, השטח הקודם, השטח החדש )לאחר המדידה(, סוג הנכס ושימושו, תעריף הארנונה של הנכס, חישוב סה"כ השטחים לפי סוגי תתי הנכסים השונים בנכס כמפורט בצו הארנונה של הרשות המזמינה וצילום חזיתי של הנכס.
3. הקבלן אחראי להכין, על חשבונו והוצאותיו, דו"חות מדידות ושימושים במספר עותקים הדרוש לשם ביצוע העבודות.
4.  עוד ייכללו בדו"ח השטח הרשום בספרי העירייה, השטח המדוד, השטח לחיוב והפרשי השטחים לחיוב. השטחים יסווגו לפי סוגי תתי הנכסים השונים בכל נכס כמפורט בצו הארנונה של בית שמש.
5. קובץ PDF  דלעיל, יעביר הקבלן לידי המנהל, במצורף לתשריטי המדידה ולדוחות המדידה קובץ המכיל את כל החומר אשר נמסר לו ע"י העירייה לצורך ביצוע העבודות, כגון PDFתשריטים, רשימות דיירים, הצמדות חניות, מחסנים וכיו"ב.
6.  תמונות דיגיטליות: הקבלן נדרש לצלם, את המבנים במצלמה ולקשר את התמונות למערכת הגביה ולמערכת הGIS.
7. תגובה על השגה/ ערר/ פניה: ככל שיהיו למחזיק/ו או לבעל הנכס השגות ו/או יוגשו עררים בקשר למדידות ו/או השימושים שערך/קבע הקבלן ו/או תיעשינה פניות למנהל הארנונה או למי מטעמו בעירייה, מתחייב הקבלן להגיב על ההשגה ו/או הערר ו/או פניה כאמור בכתב בתוך 10 ימים קלנדריים מהמועד שנמסר לו העתק ההשגה/ הערר/ הפנייה. תגובתו של הקבלן תימסר למנהל. הקבלן לא יהא זכאי לכל תשלום נוסף בגין ביצוע התחייבותו עפ"י סעיף זה.
13. מדידה חוזרת לבקשת מחזיק/ בעלים:
1.  הקבלן יידרש לבצע מדידות חוזרות לפי הנחיית המנהל הנובעת מבקשת מחזיק/ בעלים של נכס כלשהו בתוך 10 ימים קלנדריים.
2.  במקרה בו תימצא טעות במדידה, יישא הקבלן בהוצאות המדידה החוזרת לרבות הגשת תוצרי עבודה מתוקנים בהתאם להוראות חוזה זה.
3.  במקרה בו לא נמצאו טעויות, יהא הקבלן זכאי לקבלת הסכום אשר הפקיד מבקש המדידה החוזרת בעירייה בהמחאה לפקודת הקבלן, בסך 300 ₪  (הכולל כבר מע"מ).הקבלן ישגר חשבונית מס וקבלה ישירות למחזיק/בעל הנכס, מיד עם פירעון התשלום כאמור. המדידה החוזרת תבוצע בהתאם להוראות חוזה זה.
4.  מכל מקום הקבלן מתחייב להעביר לכל מבקש ופונה את מלוא ההסבר בקשר למדידות של נכסו, עם קבלת דרישה מאת המנהל. באם ימציא מחזיק/ בעלים של נכס מדידה נגדית של הנכס אותו מדד הקבלן, שבוצעה ע"י מודד מוסמך, יבצע הקבלן, על חשבונו והוצאותיו בדיקה ומדידה חוזרת של הנכס לשם ברור ההפרשים שימצאו (אם ימצאו)בין שתי המדידות.
5. ביצוע חוזר של העבודות: העירייה תהא רשאית לדרוש ביצוע חוזר של עבודות מהקבלן (שלא בעקבות בקשה של מחזיק/בעל הנכס), והקבלן מתחייב לבצען עפ"י לוח הזמנים המפורט בסעיף ז' לעיל. במקרים שהוגשו השגה/ ערר/ כשהמנהל סבור לפי שיקול דעתו הבלעדי כי קיימת אי בהירות בנוגע לממצאים שהגיש הקבלן, מבלי שהוא יהא זכאי לכל תשלום נוסף בגין ביצוע חוזר כאמור. הקבלן יבצע את כל העבודה במקרה זה עפ"י לוח הזמנים המפורט בסעיף ט"ז לעיל.
6. פתיחת כרטיסי אב נכסים והקלדת נתונים: בנוסף על האמור לעיל, מתחייב הקבלן, במסגרת עבודתו ולפי דרישת המנהל, להקליד את הנתונים ועדכון תוצאות הסקר בקובץ האב של העירייה. במקרה בו מדובר בנכס חדש, מתחייב הקבלן לבנות את כרטיס האב בשלמותו.
8. פורמט תוצרי העבודה (תשריט, תמונות, דו"ח חישוב מדידה ודו"ח אקסל) מהקבלן ושילובם במערכות העירייה:
קישור הקבצים (תוצרי העבודה) לארכיב המסמכים של כל נכס במערכת הגבייה העירונית יהיה באחריות הקבלן ועל חשבונו. ניתן יהיה לצפות בקבצים אלה ע"י ממשק לפרטי הנכס במערכת  GIS מתוך מערכת ההגביה.

14. 	בסיום מדידות ימסור הקבלן לעירייה:

	א.	קובץ דוח המדידה לפני ואחרי המדידות ותעדכן מערכתNET  GIS הקיימת בעירייה במדידות המעודכנות שתתוקן לניהול הנתונים בשכבות ע"ג מיפוי ואורתופוטו, לצפייה והדפסת שרטוטים, מפות ונתוני המדידות.
	ב.	דו"ח המדידה המעודכן אשר יכלול את פרטי המחזיק בנכס, פרטי הכנס, גוש חלקה, מס' הקומה, שטח הנכס ושרטוט לנכס.
	ג.	דו"ח הפרשי מדידות ושטחים לעומת הקיים ודו"ח על הנכסים החדשים ככל שיהיו כאלה.
	ד.	הקבלן יפיק וישלח, על חשבונו, הודעה לכל מחזיק בנכס על הפרשי מדידות ככל שיהיו כאלה, וכלל מחזיק בנכס חדש על תוצאות המדידה.

	ה.	הקבלן מתחייב לבדוק כל השגה ו/או טענה באשר למדידה שתוגש ע"י המחזיק בנכס או מי מטעמו, תוך 14 יום מיום הגשתה, הקבלן מתחייב להגיש את ממצאי הבדיקה לידי נציג העירייה תוך 7 ימים. במידה והטענה או ההשגה הייתה מוצדקת , קרי, שהמדידה התבררה כלא נכונה, הקבלן לא יהיה זכאי לכל תמורה ו/או תוספת שהיא בגין הבדיקה החוזרת. במידה וההשגה תתברר כלא מוצדקת אז הקבלן יהיה זכאי לתשלום בשיעור של 50% מעלות המדידה הראשונה.
	
	ו.	הקבלן מתחייב לשתף פעולה עם העירייה ולהופיע במידת הצורך בכל הליך של השגה ו/או ערר ו/או ערעור ו/או הליך שיפוטי ו/או מעין שיפוטי שינוהל כנגד העירייה וזאת כתוצאה ו/או בעקבות ממצאי המדידה, ועד למיצוי ההליכים המשפטיים, וכן למסור חוות דעת ערוכה כדין במידת הצורך וזאת ללא כל תמורה או תוספת למחיר אשר צוין בהצעת הקבלן.

15. הקבלן יישא בעלות תוכנת GIS וחיבורה למחשבי הקבלן.

16. לוח זמנים:
1. הקבלן יבצע וישלים את המדידות בהתאם לתוכנית עבודה שתימסר לו על ידי העירייה. הקבלן יבצע מדידות באותם שכונות/רחובות/נכסים, אשר ימסרו מראש לקבלן, כפי שינחה אותו המנהל מעת לעת.
2. מבלי לגרוע מהאמור בסעיף קטן א' לעיל, יבצע הקבלן מדידה של נכס פרטני אשר יימסר לו לבדיקה על ידי העירייה וזאת בתוך 21 ימי עבודה.
3. אם לא יתחיל הקבלן ו/או אם לא יסיים הקבלן את ביצוע העבודה בהתאם למועד מהמועדים הנקובים דלעיל ו/או במועד המצוין בהזמנת העבודה, לפי העניין, ישלם הקבלן לעירייה את הסכום של 200 (מאתיים) ₪ (+ מע"מ) פיצויים מוסכמים וקבועים מראש, בעד כל יום של איחור או חלק ממנו שבין המועד שנקבע להתחלת העבודה לבין מועד תחילתה למעשה ו/או המועד הסופי שנקבע לסיום העבודה לבין מועד סיומה למעשה. העירייה רשאית לנכות את סכום הפיצויים הנ"ל מכל סכום שיגיע לקבלן, בכל זמן שהוא וכן תהא רשאית העירייה לגבותו מהקבלן בכל דרך אחרת. תשלום הפיצויים לא ישחרר את הקבלן מהתחייבויותיו עפ"י הסכם זה ואין בו כדי לגרוע מכל זכות ו/או סעד אחר העומדים לרשות העירייה עפ"י חוזה זה ובהתאם לכל דין.

	תקופת ההסכם:

1. תוקפו של הסכם זה הינו לתקופה של 24 חודשים החל מיום _________ ועד ליום _________ (להלן "תקופת ההסכם").
2.   בכפוף לאמור בסעיף קטן ד' להלן, העירייה תהא רשאית להאריך את תקופת ההסכם בשלוש תקופות נוספות של עד 12 חודש, ובסך הכל לתקופת הארכה מצטברת של 36 חודשים (להלן "התקופות הנוספות"). הארכת תקופת ההסכם תעשה בכתב 60 יום לפחות מראש וזאת לגבי כל תקופה נוספת של 12 חודש – בנפרד.
         ג.    במהלך התקופות הנוספות ימשיכו ויחולו על הצדדים הוראות ההסכם בשינויים המחויבים ולפני העניין.

17. כח אדם

     א.    לצורך ביצוע עבודות נשוא הסכם זה יעסיק הקבלן עובדים מקצועיים ומיומנים.          

18. שינויים בהיקף העבודה

1. בכפוף לאמור לעיל תהא העירייה רשאית לדרוש מהקבלן בכל עת לבצע שינויים מכל סוג שהוא בכל הקשור להיקף הנכסים שיסוקרו. דרישת שינויים כאמור תינתן בכתב ותחתם על ידי  המנהל, אולם כל דרישה הכרוכה בתוספת תשלום לקבלן תהיה טעונה גם חתימת ראש העיר וגזבר העירייה, בצירוף חותמת העירייה.
2. המנהל רשאי עפ"י שיקול דעתו הבלעדי, להקטין את היקף העבודה הכולל עפ"י ההסכם בכל שיעור וזאת מבלי לנמק לקבלן את העילה ואף אם בוצעה העבודה לשביעות רצונו.

19. פיקוח כפיפות וביקורת

	א.	הקבלן יהא כפוף בכל הנגע למחויבויותיו נשוא הסכם זה להוראותיו ולהנחיותיו של המנהל, והוא יבצע כל הוראה והנחיה מטעמו בנוגע לכך.

         	ב.   	הקבלן ימסור למנהל בעל פה ו/או בכתב, בכל עת שיידרש לכך, פרטים על כל נושא ועניין הנוגעים לביצוע העבודות נשוא הסכם זה.

20. התמורה
1. 	הקבלן יגיש למנהל בתחילת כל חודש דוח אשר ירכז את כל המדידות והעבודות שבוצעו והוזזנו במערכת GIS של העירייה וכן חשבון שכ"ט בהתאם לנספח א'.
2.  העירייה תעכב מכל חשבון אשר הוגש 10% מהחשבון עד למיצוי הליכי ההשגה והערר על המדידה.

3. העירייה תשלם כל חשבון כאמור בניכוי 10% בתוך 30 יום. לכל סכום חשבון יתווסף מע"מ כדין.

4. בחלוף כל 6 חודשים קלנדריים, החל מכניסת ההסכם לתוקפו, יעודכן המחיר הנקוב בנספח א' לעיל בהתאם לשיעור השינוי שיחול בין מדד הבסיס לבין המדד הידוע ביום הראשון של אותו חודש שהחל ממנו יכנס לתוקף העדכון.
      
5. מובהר בזאת כי התמורה הנקובה לעיל הינה בבחינת תמורה כוללת, וזאת בעבור כל מחויבויותיו והוצאותיו של הקבלן מכוח ובמסגרת ההסכם. הקבלן לא יהא זכאי לכל תמורה נוספת וספציפית מעבר לתמורה הנקובה לעיל בגין כל עבודה ו/או הוצאה שהינו מחויב בה מכוח ההסכם.

21. רמה מקצועית ושמירת דינים

1. הקבלן מתחייב לבצע את השרות הניתן על ידו בנאמנות, במהימנות וברמה מקצועית נאותה, והוא יהא אחראי ללא
סייג כלפי העירייה לטיב השרות שיינתן על ידו על פי הסכם זה.

2.  הקבלן מצהיר ומתחייב לשמור ולקיים במהלך כל תקופת ההסכם את הוראות הדין ולפעול לפיהן בנוגע לכל מחויבויותיו מכח הסכם זה.

22. אחריות הקבלן: פיצוי שיפוי וקיזוז

1. הקבלן יהא אחראי לכל נזק שהוא, בין לנזק גוף בין לנזק רכוש, בין לנזק ממון, ו/או  לכל נזק אחר שייגרם ל"עירית בית שמש" ו/או לכל צד שלישי ו/או לכל עובד, כתוצאה ממעשה או מחדל מצד "הקבלן", הנובע, בין במישרין ובין בעקיפין, מביצוע העבודות ו/או בקשר אליהן בין במהלך ביצוע העבודות ובין לאחר מכן, בין אם נגרם על ידו בין אם נגרם על ידי עובדיו ו/או שלוחיו ו/או כל הנתון למרותו.

2. מבלי לגרוע מהאמור לעיל ישלם הקבלן לעירייה פיצויים מוסכמים בסך של 500 ₪ לכל יום בו תבוצענה העבודות או
   חלקן באופן לקוי או חלקי, בהתאם לקביעת המנהל על פי שיקול דעתו הבלעדי והמוחלט. 

3. ההחלטה על ההפרה והליקוי ומידת החריגה וכן סכום הקנס תהא על פי שיקול דעתו הבלעדי של המנהל. 

4. אין באמור לעיל בכדי לגרוע מכל סעד ותרופה נוספים להם זכאית העירייה מכח כל דין או הסכם.

5.   הוציאה העירייה הוצאה או שילמה תשלום שהיה על הקבלן לשלמו עפ"י כל הסכם או דין ישפה הקבלן את העירייה בגין הוצאה או תשלום כאמור תוך 7 ימים מיום שיידרש לכך ע"י העירייה.

6. העירייה תהא רשאית לקזז ולנכות מסכום כלשהו המגיע לקבלן לפי הסכם זה כל סכום שלדעת המנהל מגיע מהקבלן לעירייה ו/או לכל צד ג', עפ"י כל הסכם או דין, כל זאת מבלי לפגוע בכל סעד או תרופה להם זכאית העירייה על פי כל דין או הסכם.
        
23. ביטוח
	מבלי לגרוע מאחריות הקבלן עפ"י חוזה זה ו/או עפ"י כל דין, הקבלן מתחייב לבצע על חשבונו את הביטוחים הבאים, כמפורט באישור עריכת ביטוח המצ"ב, ולהשאירם בתוקף במהלך כל תקופת החוזה וכל הארכה שלו.

	א.	ביטוח אחריות כלפי צד שלישי בגבול אחריות של לפחות :
			250,000 $ למקרה ו -  250,000$ לתקופה.
		הכיסוי יהא בנוסח ובתנאים שאינם פחותים מתנאי הפוליסה הידועה בשם "ביט".

	ב.	ביטוח אחריות מעבידים, בגבולות אחריות של לפחות :
			1,500,000.-  $  לעובד  ו  5,000,000.-  $  למקרה ולתקופה.
		[מובן שעל ה"מתכנן" לשלם למוסד לביטוח לאומי את כל התשלומים המגיעים כחוק, עבור העובדים].
			הכיסוי יהא בנוסח ובתנאים שאינם פחותים מתנאי הפוליסה הידועה בשם "ביט".

	ג.	ביטוח אחריות מקצועית בגבול אחריות של לפחות :
			250,000$ למקרה  ו – 250,000$  לתקופה.
		הקבלן מתחייב להמשיך ולחדש פוליסה זו במשך תקופה של לפחות 7 שנים מסיום העבודות נשוא ההסכם.
		אם הקבלן חדל לעסוק במקצועו או אם הוא נפטר, פשט רגל (או שמונה לו קדם מפרק, כונס או מפרק זמני אם ה"מתכנן" הינו תאגיד) או נעשה בלתי כשיר לפעולה משפטית – יחולו הוראות סעיף 1.3.3 להלן.
		הכיסוי יהא בנוסח ובתנאים שאינם פחותים מתנאי הפוליסות לביטוח אחריות מקצועית הבאות :

			של "כלל חברה לביטוח בע"מ", תוך ביטול הסייגים הבאים :
			סייג מס' 1 – הוצאת דיבה וכו'
			סייג מס' 3 – אובדן מסמכים וכו'
			סייג מס' 4 – אובדן השימוש וכו'
		
			או של:  
			 "הראל חברה לביטוח בע"מ" – תנאי שפי.
			או של:
			 "מגדל חברה לביטוח בע"מ" – תנאי שפי.
			או של:
	           "הפניקס חברה לביטוח בע"מ" – תנאי שפי.

			בכפוף למפורט להלן :

			1.3.1	הפוליסה תכלול "תקופת גילוי" של לפחות 6 חודשים.

			1.3.2	הפוליסה אינה כוללת "חריג זיהום" כלשהוא.

		1.3.3	הפוליסה תכלול סעיף המקנה למבוטח זכות לרכוש תקופת גילוי מוארכת של 7 שנים בכל מקרה שהקבלן חדל לעסוק במקצועו או אם הקבלן נפטר, פשט רגל (או שמונה לו קדם מפרק, כונס או מפרק זמני אם ה"מתכנן" הינו תאגיד) או נעשה בלתי כשיר לפעולה משפטית.
				זכות זו לא תהא ניתנת לביטול ע"י המבטח.

	ד.	לכל הפוליסות יתווסף לשם המבוטח: "עיריית בית שמש ו/או כל תאגיד עירוני  (+ סעיף אחריות צולבת).

	ה.	הקבלן ימציא לעיריית בית שמש אישור מחברת הביטוח, עפ"י הדוגמא המצ"ב, אשר יכלול בין השאר :

			1.	אישור שכל הפרמיות שולמו.

		2.	אישור שבכל מקרה של שינוי ו/או ביטול הפוליסות – השינוי/הביטול לא ייכנס לתוקף בטרם חלפו 90 יום ממועד מתן הודעה על כך במכתב רשום גם לרכז הביטוח בעירייה מר אבי כהן, ת.ד 5 בית שמש.

	ו.	הביטוחים הנזכרים לעיל הינם דרישות מינימום בלבד והקבלן רשאי לבצע ביטוחים נוספים כראות עניו, על מנת לכסות את אחריותו, כנזכר בסעיף אחריות לעיל.

	ז. 	מובהר בזאת כי אין בחובתו של הקבלן לקיום הביטוחים כאמור בכדי להתנות על האמור בסעיף 15 לעיל באשר לאחריותו בגין כל נזק, ואין בעשיית הביטוחים מטעם הקבלן בכדי לפטור אותו מכל אחריות מכח כל דין הסכם או מנהג. כמו כן, אין בתשלום כלשהו מחברת הבטוח בכדי לשחרר את הקבלן מאחריותו כאמור. הקבלן יהא חייב בפיצוי בגין כל נזק ופגם שאינו מכוסה ע"י הפוליסות ובכלל זה יהא חייב בפיצוי לגבי נזקים בעבורם לא פיצתה חברת הבטוח את העירייה.
             
			מובהר בזאת כי במקרים בהם גבוה שיעור הנזק שנגרם בפועל מסכום הפיצוי אותו שילמה חברת הבטוח, ישלים הקבלן את יתרת הסכום ביחס למלוא שיעור הנזק בפועל.

24. ערבות
1. להבטחת מילוי התחייבויותיו של הקבלן ע"פ הסכם זה ימציא הקבלן לעירייה במעמד חתימתו על ההסכם, ערבות בנקאית בסך של 50,000 ₪ , בנוסח המצורף להסכם זה כנספח ד', שתהא בתוקף לאורך כל תקופת ההסכם ועוד 60 יום לאחריה, ותהא ניתנת לפירעון מיידי בכל עת ללא הגבלות ו/או התניות כלשהן.

2. הערבות תהא צמודה למדד המחירים הכללי לצרכן על בסיס המדד הידוע ביום האחרון שנקבע להגשת ההצעות במכרז.

3.     הערבות הנ"ל תהא ניתנת למימוש בכל תקופת תוקפה בהתאם לשקול דעתה הבלעדי של העירייה, והעירייה תהא רשאית לחלטה - כולה או מקצתה – אם יופר תנאי מתנאי ההסכם.

25. ביטול ההסכם ותוצאותיו

    א.   מוסכם בין הצדדים כי העירייה תהא רשאית לבטל את ההסכם מיידית במקרים הבאים:

                (1)       	מונה לקבלן כונס נכסים מכח כל דין ו/או הקבלן הוכרז כפושט רגל, או באם הינו תאגיד – ניתן לגביו צו פירוק;

                (2)      	נגד הקבלן או מי ממנהליו נפתחה חקירה פלילית או הוגש כתב אישום או 
נקבעה הרשעה בנוגע למעשים שהרשעה לגביהם הינה בבחינת עבירה שיש עימה קלון;

                (3)      	הקבלן או מי מטעמו נתפסו או נחשדו בגניבה, בלקיחת שוחד או בכל מעשה
מרמה;

                (4)      	הוכח לעירייה כי הקבלן אינו מסוגל לעמוד בדרישות ההסכם מסיבה בריאותית, כספית, טכנית או מכל סיבה אחרת.

		מובהר בזאת כי אין המקרים המנויים לעיל כעילות ביטול ההסכם בבחינת רשימה סגורה וכי אין במנייתם בכדי לגורע מזכות העירייה לבטל את ההסכם מכח עילה שבדין ובכלל זה לבטל ההסכם עקב הפרתו ע"י הקבלן.

      	ב.   	מבלי לגרוע מכלליות האמור בס"ק א' לעיל רשאית העירייה לבטל את ההסכם באופן מיידי בכל מועד וללא התראה בשלושת החודשים הראשונים לתקופת ההסכם, מובהר בזאת, למען הסר ספק, כי במקרה כאמור לא יהא זכאי הקבלן לפיצויים או לכל סעד אחר מהעירייה.

	ג.    בוטל ההסכם כאמור בס"ק א' ו - ב' לעיל תוכל העירייה לחלט את הערבות ו/או לדרוש את תשלומי הביטוחים לצורך המשכת העבודה באמצעות קבלן אחר, וזאת מבלי לגרוע מכל זכות של העירייה על פי הסכם זה ועל פי כל דין. 

      	ד.   	ביטלה העירייה את ההסכם כאמור לעיל יהא הקבלן מחוייב להמשיך ולבצע את העבודה על אף הביטול באותה תקופה שעד לכניסתו לעבודה של הקבלן החליפי, וזאת באם דרשה זאת העירייה.

26. אי תחולת יחסי עובד - מעביד

        למען הסר ספק מוצהר בזאת כי הקבלן, עובדיו וכל גורם אחר מטעמו לא ייחשבו כעובדי העירייה ובשום מקרה לא ייווצרו ביניהם לבין העירייה כל יחסי עובד - מעביד.



27. עיסוק בהרשאה, ניהול ספרים ומסמכים נוספים

1.     הקבלן מצהיר בזאת כי ברשותו תעודת "עוסק מורשה" לפי חוק מס ערך מוסף, תשל"ו – 1976.

         ב.    הקבלן מצהיר כי הוא מנהל ספרים כדין וכי הוא פועל במסגרת עבודתו נשוא הסכם זה כנדרש על פי כל דין כלפי שלטונות המס ובכלל, וכי ימשיך ויעשה זאת במהלך כל תקופת חלותו של הסכם זה.

         ג.     הקבלן מצהיר ומתחייב כי הוא מנהל תיק ניכויים כדין לכל עובדיו, כי הינו מפריש עבורם את כל ההפרשות הנדרשות על פי הדין וכי הוא ימשיך ויעשה כן בכל תקופת חלותו של הסכם זה.

         ד.    במעמד חתימתו של הסכם זה ו/או סמוך לכל שנת כספים חדשה ימציא הקבלן לעירייה אישור על גובה ניכוי מס במקור מטעם פקיד השומה האזורי. מוסכם בזאת כי במידה ולא יומצא לעירייה אישור כאמור במועד, לא יהא זכאי הקבלן לכל החזר מהעירייה בגין סכומי ניכוי שנוכו מהתמורה לה הוא זכאי בהעדר אישור כאמור, וזאת גם אם ימציא בדיעבד אישור כנדרש.

28. המחאת ההסכם או חלקו

1. הקבלן אינו רשאי להסב הסכם זה או כל חלק ממנו לאחר או לאחרים וכן אין הוא רשאי להעביר או למסור לאחר כל זכות או חובה הנובעת מההסכם, אלא בהסכמת העירייה בכתב ומראש. היה הקבלן תאגיד תחשב "המחאה" – לרבות המחאה או העברה או שינוי בהחזקה של 25% ומעלה ממניות הקבלן ו/או ממניותיו של כל תאגיד המחזיק במניות הקבלן, וזאת ביחס למצב עובר להגשת הצעת הקבלן למכרז.

2. העביר הקבלן זכויותיו או חובותיו על פי ההסכם, כולן או מקצתן, או מסר את ביצוע העבודה המקצועית, כולה או מקצתה, לאחר- ישאר אחראי להתחייבויותיו המוטלות עליו עפ"י ההסכם על אף ההסבה האמורה ומבלי שיהא בכך כדי לפגוע בזכויותיה של העירייה כלפי הגורם הניסב. אין באמור בס"ק זה כדי לגרוע מהוראות הסכם זה לעניין איסור הסבת ו/או המחאת ההסכם או חלקו, ואין באמור לעיל כדי לגרוע מכל זכות של העירייה על פי הסכם זה ועל פי כל דין בהתרחש הסבה ו/או המחאה כאמור. למען הסר ספק, הקבלן ישאר מעסיקם של העובדים.

29. תביעה לסעד כספי בלבד

        מוסכם בזה במפורש כי הקבלן לא יוכל בשום מקרה לבקש ו/או לקבל בבית משפט ו/או בית דין כלשהם צווי ביצוע בעין ו/או צווי עשה ו/או צווי מניעה ו/או צווי הריסה וכיוב’ ו/או סעד הצהרתי, זמניים או קבועים, בקשר לעבודות נשוא הסכם זה ו/או בקשר לביצוע עבודות הטיאוט  ו/או אי-ביצוען על ידי הקבלן ו/או על-ידי אדם אחר, וכן לא יהיה רשאי לעכב ו/או לדרוש כל סעד של עיכבון בשטח ביצוע עבודות הטיאוט, בציוד ובכל רכוש אחר של העירייה, והקבלן מצהיר ומסכים כי יוכל לתבוע את העירייה ו/או צד ג’ אחר בקשר לעבודות הטיאוט נשוא הסכם זה ו/או לביצוע העבודות כאמור אך ורק לסעד כספי.

30. ויתור

1.     ויתר אחד הצדדים למשנהו על זכות מזכויותיו או על ביצוע חובה שחייב היה הצד השני לבצע מכח דין או הסכם, לא ישתמע מויתור זה כי הוא יחול אוטומטית במקרה עתידי דומה ולא יהא בו משום תקדים כלשהו למקרה עתידי כאמור.

2.     כל ויתור, ארכה או הנחה מטעם אחד הצדדים לא יהיו בתוקף אלא אם נעשו מראש ובכתב ונחתמו על ידי הצדדים להסכם זה.
31. כתובות והודעות

1.     כתובות הצדדים הינן כמפורט בכותרת להסכם.

2. מסמך או הודעה לעניין הסכם זה ישלחו בדואר רשום לפי כתובת הצדדים וכל מסמך שנשלח בדואר רשום כאמור, יראו אותו כאילו נתקבל ע"י הנמען עם תוך 5 ימים מתאריך מסירתו לבית הדואר.

ולראיה באו הצדדים על החתום:



	____________________________
	__________________________

	העירייה
	הקבלן


           
                                                               























נספח ב'
אישור  עריכת  ביטוח

לכבוד
עיריית בית שמש (להלן "המזמין")         
פקס :   ………………….

הנדון :  החברה: ………………………………………

הננו מאשרים בזאת כי ניתן ע"י חברתנו כיסוי ביטוחי ע"ש הנ"ל וכמפורט בהמשך :-

1. פרוט מלא של ההסכם: שירותי מדידה עבור העירייה.
חוזה מס' : …………………….


2. תקופת הביטוח :  מ - …………………  עד  …………………………


3.  ביטוח אחריות כלפי צד שלישי בגבולות אחריות של :
 ………………….  $  למקרה  ו-  ………………….  $  לתקופה
[הערה : בשום אופן לא פחות מ  250,000 $  למקרה ו - 250,000$  לתקופה].
השתתפות עצמית :  …………………  $  למקרה.
הכיסוי הינו בנוסח ובתנאים שאינם פחותים מתנאי הפוליסה הידועה בשם "ביט".


4. ביטוח אחריות מעבידים בגבולות אחריות של :
 …………………  $  לעובד  ו-   …………………  $  למקרה ולתקופה
[לפחות :  1,500,000.-  $ לעובד  ו  5,000,000.-  $  למקרה ולתקופה].
הכיסוי הינו בנוסח ובתנאים שאינם פחותים מתנאי הפוליסה הידועה בשם "ביט".

השתתפות עצמית :  …………………  $.

5. ביטוח אחריות מקצועית בגבולות אחריות של :
………………….  $  למקרה  ו-   …………………  $  לתקופה
[הערה :  בשום אופן לא פחות מ 250,000 $  למקרה  ו -  250,000$  לתקופה].
השתתפות עצמית :  …………………  $  למקרה.


5.1 הפוליסה תכלול "תקופת גילוי" של לפחות 6 חודשים.

5.2 הפוליסה אינה כוללת "חריג זיהום" כלשהוא.

5.3 הפוליסה תכלול סעיף המקנה למבוטח זכות לרכוש תקופת גילוי מוארכת של 7 שנים בכל מקרה שהמבוטח חדל לעסוק במקצועו או אם המבוטח נפטר, פשט רגל או נעשה בלתי כשיר לפעולה משפטית (או שמונה לו קדם מפרק, כונס או מפרק זמני אם המבוטח הינו תאגיד). 
זכות זו לא תהא ניתנת לביטול ע"י המבטח.





5.4 הכיסוי הינו בנוסח ובתנאים שאינם פחותים מתנאי הפוליסות לביטוח אחריות 
מקצועית הבאות :

א.     של "כלל חברה לביטוח בע"מ" מהדורת  2/2000, תוך ביטול הסייגים הבאים :
                       סייג מס' 1 – הוצאת דיבה וכו'
         סייג מס' 3 – אובדן מסמכים וכו'
                       סייג מס' 4 – אובדן השימוש וכו'
  	או של 
ב.       "מגדל חברה לביטוח בע"מ" – תנאי שפי.
	או של 
ג.       "הראל חברה לביטוח בע"מ" – תנאי שפי.
או של
ד.      "הפניקס" חברה לביטוח בע"מ – תנאי שפי.

6. לשם המבוטח מתווסף : "…/או עיריית בית שמש ו/או תאגיד עירוני". 
(+ סעיף אחריות צולבת בפוליסות אחריות כלפי צד שלישי ואחריות מקצועית).

7. הביטוחים הנ"ל הינם ראשוניים וקודמים לכל ביטוח הנערך ע"י הקבלן.

8. הננו מאשרים בזאת שהגענו עם המבוטח להסדר בעניין תשלום הפרמיה.

9. הננו מאשרים בזאת שבכל מקרה של שינוי ו/או ביטול הפוליסות – השינוי ו/או הביטול 
לא ייכנסו לתוקף בטרם חלפו 90 יום ממועד מתן ההודעה על כך במכתב רשום גם לעיריית בית שמש.                                                                                                                     



								בכבוד  רב,

                                                                                          ………..  חברה לביטוח בע"מ.



נספח ד'
נוסח ערבות בנקאית


לכבוד
עירית בית שמש
בנין העירייה
בית שמש


   ג.א.נ.

הנדון: כתב ערבות


הננו ערבים בזאת כלפיכם לסילוק כל סכום בגבול הסכום של _________ (במלים: _____________) ש"ח (להלן: "סכום הערבות") המגיע או העשוי להגיע לכם מאת ______________________ (להלן: "הקבלן") בקשר עם הסכם מיום ________________, לביצוע עבודות סקר נכסים, וזאת להבטחת כל התחייבויות הקבלן כלפיכם.

סכום ערבות זו צמוד למדד המחירים לצרכן, כפי שיתפרסם מעת לעת על ידי הלשכה המרכזית לסטטיסטיקה או כל גוף רשמי אחר שיבוא במקומה. מדד הבסיס לצורך חישוב ההצמדה הינו מדד חודש ________________, אשר פורסם ביום ________________, שהינו המדד הידוע במועד מתן ערבות זו. 

אנו נשלם לכם, תוך שבעה ימים מקבלת דרישתכם בכתב, כל סכום עד לגבול סכום הערבות האמורה לעיל, מבלי שיהיה עליכם לבסס או לנמק את דרישתכם באופן כלשהוא, או לדרוש תחילה את סילוק סכום הערבות מהקבלן, ובלבד שהסכום הכולל שנשלם על פי ערבותנו זו לא יעלה על סכום הערבות.

ערבות זו תישאר בתוקפה עד ליום _______________ ועד בכלל, וכל דרישה על פיה צריכה להגיע בכתב לידינו עד לתאריך האמור ועד בכלל. דרישה שתגיע לאחר התאריך האמור לא תיענה.

ערבות זו אינה ניתנת להעברה.


                                                                         __________________________
                                                                                              תאריך


_________________          ____________________      ____________________
               שם הבנק                           כתובת הבנק                              חתימת הקבלן                 

